CELEX: 32020X1113(01)
Language: ro
Date: 2020-09-16 00:00:00
Title: Decizia (UE) 2020/1689 a Autorității Europene pentru Valori Mobiliare și Piețe din 16 septembrie 2020 de reînnoire a solicitării temporare impuse persoanelor fizice sau juridice care dețin poziții scurte nete să reducă pragurile de notificare ale pozițiilor scurte nete în raport cu capitalul social emis al unor societăți ale căror acțiuni sunt admise la tranzacționare pe o piață reglementată peste un anumit prag, pentru a notifica autoritățile competente în conformitate cu articolul 28 alineatul (1) litera (a) din Regulamentul (UE) nr. 236/2012 al Parlamentului European și al Consiliului

13.11.2020   
               
               
                  RO
               
               
                  Jurnalul Oficial al Uniunii Europene
               
               
                  L 379/60
               
            
         DECIZIA (UE) 2020/1689 A AUTORITĂȚII EUROPENE PENTRU VALORI MOBILIARE ȘI PIEȚE
         din 16 septembrie 2020
         de reînnoire a solicitării temporare impuse persoanelor fizice sau juridice care dețin poziții scurte nete să reducă pragurile de notificare ale pozițiilor scurte nete în raport cu capitalul social emis al unor societăți ale căror acțiuni sunt admise la tranzacționare pe o piață reglementată peste un anumit prag, pentru a notifica autoritățile competente în conformitate cu articolul 28 alineatul (1) litera (a) din Regulamentul (UE) nr. 236/2012 al Parlamentului European și al Consiliului
         CONSILIUL SUPRAVEGHETORILOR AUTORITĂȚII EUROPENE PENTRU VALORI MOBILIARE ȘI PIEȚE,
         având în vedere Tratatul privind funcționarea Uniunii Europene,
         având în vedere Acordul privind Spațiul Economic European, în special anexa IX la acesta,
         având în vedere Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Europeană pentru Valori Mobiliare și Piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (1), în special articolul 9 alineatul (5), articolul 43 alineatul (1) și articolul 44 alineatul (1),
         având în vedere Regulamentul (UE) nr. 236/2012 al Parlamentului European și al Consiliului din 14 martie 2012 privind vânzarea în lipsă și anumite aspecte ale swapurilor pe riscul de credit (2), în special articolul 28 alineatul (1),
         având în vedere Regulamentul delegat (UE) nr. 918/2012 al Comisiei din 5 iulie 2012 de completare a Regulamentului (UE) nr. 236/2012 al Parlamentului European și al Consiliului privind vânzarea în lipsă și anumite aspecte ale swapurilor pe riscul de credit în ceea ce privește definițiile, calcularea pozițiilor scurte nete, swapurile acoperite pe riscul de credit al datoriei suverane, pragurile de notificare, pragurile de lichiditate pentru suspendarea restricțiilor, scăderile semnificative ale valorii instrumentelor financiare și evenimentele nefavorabile (3), în special articolul 24,
         având în vedere Decizia (UE) 2020/525 a Autorității Europene pentru Valori Mobiliare și Piețe din 16 martie 2020 de solicitare a persoanelor fizice sau juridice care dețin poziții scurte nete să reducă temporar pragurile de notificare ale pozițiilor scurte nete în raport cu capitalul social emis al unor societăți ale căror acțiuni sunt admise la tranzacționare pe o piață reglementată peste un anumit prag, pentru a notifica autoritățile competente în conformitate cu articolul 28 alineatul (1) litera (a) din Regulamentul (UE) nr. 236/2012 al Parlamentului European și al Consiliului (4),
         având în vedere Decizia (UE) 2020/1123 a Autorității Europene pentru Valori Mobiliare și Piețe din 10 iunie 2020 de reînnoire a solicitării temporare impuse persoanelor fizice sau juridice care dețin poziții scurte nete să reducă temporar pragurile de notificare ale pozițiilor scurte nete în raport cu capitalul social emis al unor societăți ale căror acțiuni sunt admise la tranzacționare pe o piață reglementată peste un anumit prag, pentru a notifica autoritățile competente în conformitate cu articolul 28 alineatul (1) litera (a) din Regulamentul (UE) nr. 236/2012 al Parlamentului European și al Consiliului (5),
         întrucât:
         1.   INTRODUCERE
         
         
                     (1)
                  
                  
                     Prin Decizia (UE) 2020/525, ESMA a solicitat persoanelor fizice sau juridice care dețin poziții scurte nete în raport cu capitalul social emis al unor societăți ale căror acțiuni sunt admise la tranzacționare pe o piață reglementată să notifice autorităților competente detalii cu privire la astfel de poziții care ating, depășesc sau scad sub 0,1 % din capitalul social emis, în conformitate cu articolul 28 alineatul (1) litera (a) din Regulamentul (UE) nr. 236/2012.
                  
               
                     (2)
                  
                  
                     Măsura impusă prin Decizia (UE) 2020/525 abordează necesitatea ca autoritățile naționale competente și ESMA să poată monitoriza pozițiile scurte nete pe care participanții pe piață le-au încheiat în raport cu acțiunile admise la tranzacționare pe o piață reglementată, având în vedere recentele evoluții excepționale de pe piețele financiare.
                  
               
                     (3)
                  
                  
                     Prin Decizia (UE) 2020/1123, ESMA a reînnoit cerința temporară, deoarece, în pofida unei redresări parțiale a piețelor financiare din UE ca urmare a pierderilor înregistrate de la izbucnirea pandemiei, perspectivele unei redresări viitoare au rămas incerte, existând încă amenințări la adresa funcționării normale și a integrității piețelor financiare și a stabilității sistemului financiar.
                  
               
                     (4)
                  
                  
                     În conformitate cu articolul 28 alineatul (10) din Regulamentul (UE) nr. 236/2012, ESMA trebuie să revizuiască această măsură la intervale corespunzătoare și cel puțin o dată la trei luni.
                  
               
                     (5)
                  
                  
                     ESMA a efectuat această revizuire pe baza unei analize a indicatorilor de performanță, inclusiv a prețurilor, a volatilității, a indicilor de marjă a swapurilor pe riscul de credit, precum și a evoluției pozițiilor scurte nete, în special a celor cuprinse între 0,1 % și 0,2 %. În conformitate cu analiza efectuată, ESMA a decis că trebuie să prelungească măsura cu încă trei luni.
                  
               2.   CAPACITATEA MĂSURII DE A FACE FAȚĂ AMENINȚĂRILOR ȘI IMPLICAȚIILOR TRANSFRONTALIERE RELEVANTE [ARTICOLUL 28 ALINEATUL (2) LITERA (a) DIN REGULAMENTUL (UE) NR. 236/2012]
         
         (a)   Amenințarea la adresa funcționării normale și a integrității piețelor financiare
         
         
                     (6)
                  
                  
                     Pandemia de COVID-19 continuă să aibă un impact negativ asupra economiei reale, perspectivele generale pentru o redresare viitoare rămânând incerte, mai ales în contextul evoluțiilor recente din UE și nu numai. ESMA observă că numărul de cazuri de îmbolnăviri cu COVID-19 a crescut semnificativ în mai multe jurisdicții în ultimele săptămâni, creând motive de îngrijorare cu privire la posibilitatea unui al doilea val de infectări cu COVID-19, ceea ce exacerbează incertitudinea perspectivelor viitoare.
                  
               
                     (7)
                  
                  
                     Piețele titlurilor de capital din UE, astfel cum a demonstrat indicele Eurostoxx 50, au pierdut 14 % în perioada 20 februarie-3 septembrie 2020, comparativ cu o pierdere de 13 % în perioada 20 februarie-4 iunie (figura 1). S-a înregistrat o creștere semnificativă a indicelui Eurostoxx 50 în ceea ce privește nivelurile atinse în martie [în care scăderea a fost de aproximativ 30 %, comparativ cu februarie 2020, astfel cum se indică în Decizia (UE) 2020/525], dar fără a reveni la nivelurile anterioare pandemiei de COVID-19.
                  
               
                     (8)
                  
                  
                     De asemenea, volatilitatea măsurată de VSTOXX (6) rămâne relativ mare comparativ cu cea din luna februarie 2020. Nivelul măsurat în septembrie (+ 15 %) este ușor mai ridicat decât cel din iunie (+ 13 %). Același lucru este valabil, de asemenea, în cazul VIX (7) (+ 18 % în septembrie, comparativ cu + 9 % în iunie) (figura 1 și figura 2).
                  
               
                     (9)
                  
                  
                     Nivelul swapurilor pe riscul de credit (CDS) a scăzut, fiind cuprins între 17 % și 28 % de la 4 iunie la 3 septembrie (figura 1). Cu toate acestea, pentru o mai bună înțelegere a puterii informative a CDS în acest moment, datele trebuie evaluate în contextul deciziei Băncii Centrale Europene (BCE) privind Programul de achiziționare în regim de urgență în caz de pandemie (PEPP). De la începutul lunii martie, marjele CDS au început să fie foarte volatile și să indice un risc financiar ridicat. Reînnoirea de către ESMA a Deciziei (UE) 2020/525, bazată pe datele de până la 4 iunie, s-a bazat, de asemenea, pe faptul că marjele CDS au fost mari și volatile la momentul respectiv și au fost considerate ca o indicație a percepției riscului pe piață.
                  
               
                     (10)
                  
                  
                     Cu toate acestea, creșterea PEPP cu încă 600 de miliarde EUR, decisă la 4 iunie, a adus stimulul monetar anunțat al BCE la 1,35 mii de miliarde EUR, reducând valoarea informativă a marjelor CDS în raport cu percepția riscului asupra pieței.
                  
               
                     (11)
                  
                  
                     Aspecte similare pot fi luate în considerare în raport cu valoarea informativă a piețelor obligațiunilor suverane, care, la fel ca în cazul marjelor CDS, sunt afectate de politica monetară a băncilor centrale. După cum se indică în figura 1, randamentul obligațiunilor de stat de 10 ani al DE, FR, GB și IT arată o scădere în raport cu nivelurile din iunie, în medie, cu 22 de puncte de bază.
                  
               
                     (12)
                  
                  
                     În consecință, ESMA consideră că evoluția piețelor bursiere, care este mult mai puțin afectată de politica monetară a băncilor centrale, trebuie să ofere informații mai detaliate asupra nivelului actual de risc de pe piețele financiare ale UE.
                  
               
                     (13)
                  
                  
                     Similar cu Eurostoxx 50, indicele STOXX EUROPA 800, cu excepția indicelui pentru Elveția, a înregistrat o pierdere de aproximativ 17 % începând cu 20 februarie 2020, comparativ cu o scădere de 16 % în iunie. Indicele STOXX Europe Total Market Banks (și anume băncile europene) a scăzut cu 37 % din februarie, în timp ce în iunie pierderile au fost de aproximativ 30 %.
                  
               
                     (14)
                  
                  
                     După cum se menționează în Raportul nr. 2 al ESMA privind tendințele, riscurile și vulnerabilitățile, din septembrie 2020 (TRV), în trimestrul II din 2020 au existat semne de diferențiere între sectoare, afectând în special instituțiile de credit. La sfârșitul lunii iunie, companiile aeriene din UE și indicii sectorului bancar erau încă cu 36 % și, respectiv, cu 30 % sub nivelurile înregistrate la începutul lunii ianuarie. În plus, figura 3 indică faptul că sectorul bancar și sectorul asigurărilor au fost destul de stabile începând cu luna iunie, însă performanța din perioada 20 februarie-3 septembrie comparativ cu cea din perioada 20 februarie-4 iunie indică o deteriorare: – 38 % comparativ cu – 33 % pentru sectorul bancar și – 21 % comparativ cu – 20 % pentru sectorul asigurărilor. Dimpotrivă, performanța sectoarelor nefinanciare (8) a înregistrat o ușoară îmbunătățire: – 9 % comparativ cu – 11 %.
                  
               
                     (15)
                  
                  
                     Redresarea prețurilor în anumite sectoare s-a produs în contextul unei noi deteriorări a mediului macroeconomic și al unei recesiuni profunde și sincronizate la nivel mondial. După cum se indică în Raportul privind tendințele, riscurile și vulnerabilitățile piețelor de capital, posibila decuplare a performanțelor pieței financiare de la activitatea economică subiacentă pune sub semnul întrebării sustenabilitatea revenirii recente a piețelor financiare.
                  
               
                     (16)
                  
                  
                     Având în vedere nivelul agregat la nivel național sau la nivelul UE, se pare că redresarea prețurilor nu s-a concretizat: figura 5 indică faptul că scăderea prețurilor este larg răspândită în întreaga Uniune, în perioada iunie-septembrie nu au existat îmbunătățiri semnificative, iar performanța indicilor bursieri pentru 22 de piețe ale UE indică faptul că scăderea din perioada 20 februarie-3 septembrie a fost mai gravă decât scăderea din perioada 20 februarie-4 iunie. În plus, piețele bursiere din 25 de jurisdicții, comparativ cu 24 în iunie, și-au pierdut cel puțin 10 % din valoare atunci când au fost comparate prețurile din 3 septembrie cu cele din 20 februarie 2020. În aceeași perioadă, prețurile acțiunilor instituțiilor de credit europene au înregistrat o pierdere cuprinsă între 10 % și 59 %, comparativ cu pierderile de valoare cuprinse între 9 % și 48 % înregistrate în perioada februarie iunie.
                  
               
                     (17)
                  
                  
                     Procentul de acțiuni cu o poziție scurtă netă cuprinsă între 0,1 % și 0,2 % a crescut constant în perioada 16 martie-11 iunie 2020 și apoi a rămas stabil până la 4 septembrie 2020 (9), ajungând în medie la 13 %, comparativ cu totalul pozițiilor scurte nete (figura 6). În plus, pragul de raportare inferior a demonstrat că, în unele țări, pozițiile scurte nete cuprinse între 0,1 % și 0,2 % au reprezentat până la aproximativ 50 % din pozițiile totale raportate. În concluzie, procentul pozițiilor scurte nete cuprinse între 0,1 % și 0,2 %, care a trebuit raportat din cauza pragului temporar mai scăzut de notificare, rămâne o parte relevantă din totalul pozițiilor scurte nete și are o valoare informativă puternică pentru autoritățile de reglementare, în contextul actual.
                  
               
                     (18)
                  
                  
                     În general, scăderile semnificative ale prețurilor în sectoarele-cheie, volatilitatea relativ ridicată, potențiala decuplare actuală a performanței piețelor financiare de activitatea economică subiacentă și un nivel constant ridicat al pozițiilor scurte nete, împreună cu incertitudinea cu privire la evoluția pandemiei de COVID-19 și impactul acesteia asupra economiei reale, semnalează că piețele financiare ale UE se mențin într-o situație de vulnerabilitate. O astfel de situație face mai probabilă inițierea sau exacerbarea, din cauza presiunii la vânzările în lipsă, a unor evoluții negative în lunile următoare, care, la rândul lor, pot avea un impact negativ asupra încrederii pieței sau a integrității mecanismului de stabilire a prețurilor.
                  
               
                     (19)
                  
                  
                     Prin urmare, ESMA consideră că această combinație a circumstanțelor descrise anterior constituie o amenințare gravă la adresa funcționării normale și a integrității piețelor financiare.
                  
               (b)   Amenințarea la adresa stabilității întregului sistem financiar al Uniunii sau a unei părți a acestuia
         
         
                     (20)
                  
                  
                     Conform explicațiilor BCE din raportul său privind evaluarea stabilității financiare („Financial Stability Review”) (10), stabilitatea financiară este o condiție în care sistemul financiar – care cuprinde intermediari financiari, piețe și infrastructuri ale piețelor – este capabil să reziste la șocuri și să corecteze dezechilibrele financiare.
                  
               
                     (21)
                  
                  
                     Pandemia de COVID-19 continuă să aibă un impact grav asupra economiei reale din Uniune. Potrivit Raportului privind tendințele, riscurile și vulnerabilitățile piețelor de capital al ESMA, deși s-a constat o revenire a pieței, mediul de piață rămâne fragil și ESMA preconizează, în viitor, o „perioadă prelungită de risc pentru investitorii instituționali și de retail de noi corecții ale pieței, posibil semnificative, și (…) se vor observa riscuri foarte mari în întreaga sferă de competență a ESMA” (11). În acest sens, ESMA a avertizat publicul cu privire la o posibilă decuplare a celor mai recente performanțe de pe piața financiară și de la activitatea economică subiacentă.
                  
               
                     (22)
                  
                  
                     Secțiunea 2 (a) de mai sus conține informații suplimentare despre performanța sectorului bancar, a sectorului asigurărilor și a sectorului piețelor financiare.
                  
               
                     (23)
                  
                  
                     Aceste scăderi la scară largă ale prețurilor au adus majoritatea acțiunilor UE în toate sectoarele într-o situație de fragilitate în care scăderea suplimentară a prețurilor, care nu este declanșată de informații fundamentale suplimentare, ar putea avea consecințe extrem de grave.
                  
               
                     (24)
                  
                  
                     În situația încă incertă, ESMA consideră că presiunea substanțială la vânzare și volatilitatea neobișnuită a prețului acțiunilor ar putea fi determinate de factori diferiți, inclusiv de un număr tot mai mare de participanți la piață care efectuează vânzări în lipsă și care construiesc poziții scurte nete semnificative.
                  
               
                     (25)
                  
                  
                     ESMA constată cu precădere că scăderile de prețuri la scară largă pentru instituțiile de credit, care au constituit unul dintre parametrii pentru decizia de reînnoire luată în iunie, nu s-au îmbunătățit. Acest lucru indică faptul că există riscul ca instituțiile de credit care, în anumite cazuri, sunt importante din punct de vedere sistemic, să rămână vulnerabile la strategiile de vânzare în lipsă și la constituirea unor poziții scurte nete semnificative, indiferent dacă aceste strategii și poziții se bazează sau nu pe informații fundamentale.
                  
               
                     (26)
                  
                  
                     Persistă riscul ca acumularea de strategii de vânzare în lipsă și crearea unor poziții scurte nete semnificative să ducă la crearea unor spirale de scădere a prețurilor, care nu pot fi controlate, pentru anumiți emitenți, având potențiale efecte de propagare în același stat membru sau în întreaga UE și care ar putea periclita, în cele din urmă, sistemul financiar al unuia sau al mai multor state membre.
                  
               
                     (27)
                  
                  
                     În pofida redresării parțiale observate în anumite sectoare pe piețele financiare europene, ESMA consideră că circumstanțele actuale ale pieței continuă să reprezinte o amenințare gravă la adresa stabilității sistemului financiar din Uniune.
                  
               
                     (28)
                  
                  
                     În limita mandatului ESMA, reînnoirea propusă a măsurii obligă persoanele fizice sau juridice care dețin poziții scurte nete în acțiuni admise la tranzacționare pe o piață reglementată să raporteze autorităților naționale competente un prag mai mic decât cel stabilit la articolul 5 din Regulamentul (UE) nr. 236/2012.
                  
               
                     (29)
                  
                  
                     Măsura reînnoită ar trebui să mențină capacitatea îmbunătățită a autorităților naționale competente și a ESMA de a evalua în mod adecvat situația apărută, de a face diferența între evoluțiile pieței, pe baza informațiilor fundamentale, față de cele care ar putea fi inițiate sau exacerbate de vânzarea în lipsă și de a lua măsuri mai stricte dacă integritatea, buna funcționare și stabilitatea piețelor impun astfel de măsuri.
                  
               (c)   Implicații transfrontaliere
         
         
                     (30)
                  
                  
                     O altă condiție pentru ca ESMA să poată lua această măsură este aceea ca amenințările identificate să aibă implicații transfrontaliere.
                  
               
                     (31)
                  
                  
                     După cum s-a descris mai sus, piețele titlurilor de capital din întreaga UE, având în vedere atât indicii naționali, cât și indicii paneuropeni, nu s-au redresat pe deplin în urma scăderii severe a prețurilor observate în martie.
                  
               
                     (32)
                  
                  
                     Având în vedere că piețele financiare ale tuturor statelor membre ale UE sunt afectate de aceste amenințări, deși în mod diferit, implicațiile transfrontaliere rămân deosebit de grave, întrucât interconectarea piețelor financiare din UE crește probabilitatea unor efecte potențiale de propagare sau de contagiune pe piețe în cazul presiunii la vânzările în lipsă.
                  
               
                     (33)
                  
                  
                     Prin urmare, ESMA consideră că amenințările la adresa integrității, a bunei funcționări și a stabilității financiare a pieței, descrise mai sus, au implicații transfrontaliere. Ca urmare a naturii crizei generate de COVID-19, acestea au, în realitate, un caracter paneuropean și global.
                  
               3.   NICIUNA DINTRE AUTORITĂȚILE COMPETENTE NU A LUAT MĂSURI PENTRU CONTRACARAREA AMENINȚĂRII SAU UNA SAU MAI MULTE AUTORITĂȚI COMPETENTE AU LUAT MĂSURI CARE NU CONTRACAREAZĂ ÎN MOD CORESPUNZĂTOR AMENINȚAREA [ARTICOLUL 28 ALINEATUL (2) LITERA (b) DIN REGULAMENTUL (UE) NR. 236/2012]
         
         
                     (34)
                  
                  
                     O altă condiție pentru ca ESMA să adopte măsura din prezenta decizie este ca autoritatea/autoritățile competentă/e să nu fi luat măsuri pentru a contracara amenințarea sau ca acțiunile întreprinse să nu contracareze în mod corespunzător această amenințare.
                  
               
                     (35)
                  
                  
                     Preocupările legate de integritatea pieței, buna funcționare și stabilitatea financiară descrise în Decizia (UE) 2020/525, care rămân valabile pentru prezenta decizie, au determinat unele autorități naționale competente să ia măsuri la nivel național menite să restricționeze vânzarea în lipsă a acțiunilor în Spania, Franța, Austria, Belgia, Grecia și Italia (12) care au expirat la 18 mai.
                  
               
                     (36)
                  
                  
                     După expirarea măsurilor temporare menționate, nu au fost luate alte măsuri în UE în temeiul Regulamentului (UE) nr. 236/2012 și, la data prezentei decizii, nu există astfel de măsuri în vigoare.
                  
               
                     (37)
                  
                  
                     La momentul adoptării prezentei decizii, nicio autoritate competentă nu a adoptat măsuri pentru a mări vizibilitatea evoluției pozițiilor scurte nete prin stabilirea unor praguri de raportare mai mici, deoarece acestea se pot baza pe Decizia (UE) 2020/1123.
                  
               
                     (38)
                  
                  
                     Necesitatea de a avea o vizibilitate mai mare a pozițiilor scurte nete este și mai imperioasă într-un context în care restricțiile menționate anterior, impuse în temeiul articolului 20 din Regulamentul (UE) nr. 236/2012, nu mai sunt în vigoare și rămâne incertitudinea cu privire la impactul prelungit al COVID-19. Întrucât vânzarea în lipsă și tranzacțiile cu efect echivalent nu mai sunt supuse altor constrângeri externe, autoritățile naționale competente din întreaga UE trebuie să aibă posibilitatea să identifice în prealabil dacă pozițiile scurte nete sunt create într-un mod care poate genera amenințările la adresa piețelor financiare și a stabilității financiare descrise mai sus, care se manifestă și se exacerbează din cauza presiunii la vânzările în lipsă.
                  
               
                     (39)
                  
                  
                     Având în vedere amenințările paneuropene menționate mai sus, rămâne evident faptul că informațiile primite de autoritățile naționale competente sub pragul de notificare relevant, menționat la articolul 5 alineatul (2) din Regulamentul (UE) nr. 236/2012, nu sunt suficiente în condițiile actuale de criză a pieței. ESMA consideră că prin menținerea unui prag mai mic de notificare trebuie să se asigure că toate autoritățile naționale competente din UE și ESMA dispun de cel mai bun set de date pentru a monitoriza evoluția pieței și pentru a le pregăti atât pe ele, cât și pe ESMA, să ia măsuri suplimentare, dacă este necesar.
                  
               4.   EFICIENȚA MĂSURII [ARTICOLUL 28 ALINEATUL (3) LITERA (a) DIN REGULAMENTUL (UE) NR. 236/2012]
         
         
                     (40)
                  
                  
                     De asemenea, ESMA trebuie să ia în considerare gradul în care măsura reînnoită contracarează în mod semnificativ amenințările identificate.
                  
               
                     (41)
                  
                  
                     ESMA consideră că, în pofida pierderilor extraordinare înregistrate în urma tranzacționării acțiunilor pe piețe reglementate începând cu 20 februarie 2020, piețele au funcționat bine și integritatea lor a fost în mare parte menținută.
                  
               
                     (42)
                  
                  
                     Prin urmare, ESMA a analizat circumstanțele actuale, în special măsura în care acestea constituie amenințări la adresa integrității piețelor și a stabilității financiare a Uniunii și dacă măsura ESMA reînnoită ar fi eficientă în contracararea acestor amenințări prin adoptarea unei abordări de perspectivă.
                  
               (a)   Măsura contracarează în mod semnificativ amenințarea la adresa bunei funcționări și a integrității piețelor financiare
         
         
                     (43)
                  
                  
                     În circumstanțele descrise mai sus, orice creștere bruscă a presiunii la vânzări și volatilitatea pieței cauzată de vânzarea în lipsă și de constituirea de poziții scurte pot amplifica tendințele de scădere pe piețele financiare. Deși în alte momente vânzarea în lipsă poate servi unor funcții pozitive în ceea ce privește determinarea evaluării corecte a emitenților, în condițiile actuale ale pieței poate reprezenta o amenințare suplimentară la adresa funcționării normale și a integrității piețelor.
                  
               
                     (44)
                  
                  
                     În special, având în vedere impactul orizontal al situației actuale de urgență persistente, care afectează o gamă largă de acțiuni în întreaga Uniune, scăderea bruscă a prețurilor acțiunilor poate fi exacerbată de presiunea suplimentară la vânzare rezultată din activitatea de vânzare în lipsă și din creșterea pozițiilor scurte nete care, fiind sub pragurile normale pentru notificarea autorităților naționale competente prevăzute la articolul 5 din Regulamentul (UE) nr. 236/2012, ar trece așadar neobservate, dacă nu s-ar aplica măsura reînnoită.
                  
               
                     (45)
                  
                  
                     Din motivele menționate mai sus, autoritățile naționale competente și ESMA trebuie să fie informate cât mai curând posibil cu privire la participanții pe piață care se angajează în vânzări în lipsă și care acumulează poziții scurte nete semnificative, pentru a împiedica, dacă este necesar, ca pozițiile respective să devină semnale care să ducă la o cascadă de ordine de vânzare și o devalorizare semnificativă și mai mare a prețurilor.
                  
               
                     (46)
                  
                  
                     ESMA consideră că, fără ca această măsură să fie reînnoită pentru încă trei luni, autoritățile naționale competente și ESMA nu ar avea capacitatea de a monitoriza în mod adecvat piața în mediul actual, caracterizat de incertitudine și fragilitate. Acest lucru este accentuat de posibila decuplare a performanțelor pieței financiare de la activitatea economică subiacentă, în asociere cu caracterul evolutiv al pandemiei de COVID-19. Astfel de factori ar putea declanșa o presiune bruscă și semnificativă la vânzare și o volatilitate suplimentară neobișnuită a prețului acțiunilor din Uniune care, la rândul lor, ar putea fi amplificate în continuare prin acumularea de poziții scurte.
                  
               
                     (47)
                  
                  
                     ESMA consideră totodată că este oportun să se mențină pragul de publicare prevăzut la articolul 6 din Regulamentul (UE) nr. 236/2012, care reprezintă 0,5 % din capitalul social emis al societății, întrucât reducerea acestui prag nu pare necesară din perspectiva menținerii în ordine a piețelor și a abordării riscurilor pentru stabilitatea financiară. ESMA continuă să monitorizeze în mod neîntrerupt condițiile pieței și va lua măsuri suplimentare, dacă este cazul.
                  
               (b)   Măsura contracarează în mod semnificativ amenințarea la adresa stabilității întregului sistem financiar al Uniunii sau a unei părți a acestuia
         
         
                     (48)
                  
                  
                     Potrivit celor enunțate anterior, performanța marii majorități a piețelor titlurilor de capital din UE s-a înrăutățit în perioada iunie-septembrie 2020, comparativ cu 20 februarie. În general, tranzacționarea acțiunilor începând cu 20 februarie 2020 a fost și este în continuare caracterizată de o presiune la vânzare și de un nivel relativ ridicat de volatilitate. După cum s-a subliniat mai sus, diferiți factori de risc continuă să aibă un impact asupra multor sectoare ale economiei reale și pe piețele financiare ale UE. În acest mediu, vânzările în lipsă și acumularea pozițiilor scurte nete semnificative pot amplifica presiunea la vânzare și tendințele de scădere care, la rândul lor, pot exacerba o amenințare care poate avea efecte negative grave asupra stabilității financiare a instituțiilor financiare și a întreprinderilor din alte sectoare.
                  
               
                     (49)
                  
                  
                     În acest context, restricționările datelor destinate autorităților naționale competente și ESMA ar limita capacitatea acestora de a contracara posibilele efecte negative asupra economiei și, în ultimă instanță, asupra stabilității financiare a Uniunii în ansamblu.
                  
               
                     (50)
                  
                  
                     Prin urmare, măsura reînnoită a ESMA de a reduce temporar pragurile de raportare ale pozițiilor scurte nete către autoritățile naționale competente contracarează eficient această amenințare la adresa stabilității unor părți sau, în ultimă instanță, a întregului sistem financiar al Uniunii prin reducerea limitărilor în ceea ce privește datele și prin consolidarea capacității autorităților naționale competente de a aborda amenințările viitoare într-o etapă timpurie.
                  
               (c)   Îmbunătățirea capacității autorităților competente de a monitoriza amenințarea
         
         
                     (51)
                  
                  
                     În condiții normale de piață, autoritățile naționale competente monitorizează amenințările care pot decurge din vânzarea în lipsă și acumularea de poziții scurte nete cu instrumente de supraveghere stabilite în legislația Uniunii, în special obligațiile de raportare privind pozițiile scurte nete stabilite în Regulamentul (UE) nr. 236/2012 (13).
                  
               
                     (52)
                  
                  
                     Cu toate acestea, condițiile de piață existente fac necesară intensificarea activității de monitorizare a autorităților naționale competente și a ESMA în ceea ce privește pozițiile scurte nete agregate pe acțiuni admise la tranzacționare pe piețe reglementate. În acest scop și având în vedere incertitudinea persistentă legată de criza provocată de pandemia de COVID-19, este în continuare important ca autoritățile naționale competente să primească informații cu privire la constituirea pozițiilor scurte nete într-un stadiu cât mai incipient posibil, înainte ca acestea să atingă nivelul normal de 0,2 % din capitalul social emis, prevăzut la articolul 5 alineatul (2) din Regulamentul (UE) nr. 236/2012.
                  
               
                     (53)
                  
                  
                     Acest lucru este evidențiat de procentul de acțiuni cu o poziție scurtă netă cuprinsă între 0,1 % și 0,2 %, care a crescut constant în perioada cuprinsă între 16 martie și 11 iunie 2020 și apoi a rămas stabil, până la 4 septembrie 2020 (14), ajungând în medie la 13 % pe întreaga perioadă supusă analizei. Prin urmare, se poate concluziona că procentul pozițiilor scurte nete cuprinse între 0,1 % și 0,2 %, care a trebuit raportat din cauza pragului mai mic de notificare impus de ESMA, rămâne o parte relevantă din totalul pozițiilor scurte nete.
                  
               
                     (54)
                  
                  
                     Prin urmare, măsura reînnoită a ESMA va menține capacitatea îmbunătățită a autorităților naționale competente de a face față amenințărilor identificate într-o etapă timpurie, fapt care le va permite autorităților menționate și ESMA să gestioneze în timp util amenințările la adresa funcționării normale a piețelor și a stabilității financiare în perioade de criză a pieței.
                  
               5.   MĂSURILE NU CREEAZĂ RISC DE ARBITRAJ DE REGLEMENTARE [ARTICOLUL 28 ALINEATUL (3) LITERA (b) DIN REGULAMENTUL (UE) NR. 236/2012]
         
         
                     (55)
                  
                  
                     Pentru a adopta sau a reînnoi o măsură în temeiul articolului 28 din Regulamentul (UE) nr. 236/2012, ESMA trebuie să analizeze dacă măsura creează un risc de arbitraj de reglementare.
                  
               
                     (56)
                  
                  
                     Întrucât măsura reînnoită a ESMA se referă la obligațiile de raportare ale participanților la piață cu privire la toate acțiunile admise la tranzacționare pe piețe reglementate din Uniune, aceasta va asigura un prag unic de raportare pentru toate autoritățile naționale competente, asigurând condiții de concurență echitabile pentru participanții pe piață din Uniune și din afara acesteia în ceea ce privește tranzacționarea de acțiuni admise la tranzacționare pe piețe reglementate din Uniune.
                  
               6.   MĂSURA ESMA NU ARE EFECTE NEGATIVE ASUPRA EFICIENȚEI PIEȚELOR FINANCIARE, INCLUSIV PRIN REDUCEREA LICHIDITĂȚII PE PIEȚELE RESPECTIVE SAU CREAREA DE INCERTITUDINI PENTRU PARTICIPANȚII PE PIAȚĂ, CARE SĂ FIE DISPROPORȚIONATE ÎN RAPORT CU BENEFICIILE [ARTICOLUL 28 ALINEATUL (3) LITERA (c) DIN REGULAMENTUL (UE) NR. 236/2012]
         
         
                     (57)
                  
                  
                     ESMA trebuie să evalueze dacă măsura are efecte negative care ar fi considerate disproporționate în comparație cu beneficiile sale.
                  
               
                     (58)
                  
                  
                     ESMA consideră că este oportun ca autoritățile naționale competente să monitorizeze îndeaproape evoluția pozițiilor scurte nete înainte de a lua în considerare adoptarea unor măsuri mai stricte. ESMA ia act de faptul că pragurile normale de raportare (0,2 % din capitalul social emis) ar putea să nu fie adecvate în condițiile excepționale de pe piață care persistă, pentru a identifica în timp util tendințele și amenințările emergente.
                  
               
                     (59)
                  
                  
                     Cu toate că este posibil ca introducerea unei obligații de raportare extinsă să fi impus o sarcină suplimentară entităților raportoare, în prezent, acestea din urmă și-au adaptat deja sistemele interne pentru a aplica Deciziile (UE) 2020/525 și (UE) 2020/1123 și, prin urmare, nu se preconizează un impact suplimentar al acestei măsuri reînnoite asupra costurilor de conformare suportate de entitățile raportoare. În plus, aceasta nu va limita capacitatea participanților la piață de a încheia sau de a mări pozițiile scurte pe acțiuni. Prin urmare, nu va fi afectată eficiența pieței.
                  
               
                     (60)
                  
                  
                     În comparație cu alte măsuri potențiale și mai intruzive, această măsură reînnoită nu ar trebui să afecteze lichiditatea pieței, întrucât extinderea obligației de raportare pentru un număr limitat de participanți la piață nu ar trebui să modifice strategiile lor de tranzacționare și, prin urmare, participarea lor la piață. În plus, excepția menținută prevăzută pentru activitățile de formare a pieței și programele de stabilizare nu este menită să sporească sarcinile pentru entitățile care oferă servicii importante în ceea ce privește furnizarea de lichidități și reducerea volatilității, relevante în special în situația actuală.
                  
               
                     (61)
                  
                  
                     În ceea ce privește domeniul de aplicare al măsurii reînnoite, ESMA consideră că limitarea acestuia la unul sau mai multe sectoare sau la o subcategorie de emitenți nu poate obține rezultatul dorit. Amploarea scăderii prețurilor, înregistrată după izbucnirea pandemiei de COVID-19, gama largă de acțiuni (și sectoare) afectate și gradul de interconectare dintre economiile și locurile de tranzacționare din UE sugerează că este probabil ca o măsură la nivelul UE să fie mai eficace decât măsurile sectoriale în furnizarea la timp a informațiilor referitoare la piață către autoritățile naționale competente.
                  
               
                     (62)
                  
                  
                     În ceea ce privește crearea unei incertitudini pe piață, măsura nu introduce noi obligații de reglementare, deoarece prin scăderea pragului relevant modifică doar obligația normală de raportare care a fost în vigoare din 2012. ESMA subliniază, de asemenea, că măsura reînnoită este limitată la raportarea acțiunilor admise la tranzacționare pe o piață reglementată din Uniune pentru a reflecta pozițiile în cazul cărora raportarea suplimentară pare a fi cea mai relevantă.
                  
               
                     (63)
                  
                  
                     Prin urmare, ESMA consideră că o astfel de extindere a obligației de transparență nu poate avea efecte negative asupra eficienței piețelor financiare sau asupra investitorilor, care să fie disproporționate în raport cu beneficiile sale, și nu ar trebui să creeze incertitudine pe piețele financiare.
                  
               
                     (64)
                  
                  
                     În ceea ce privește durata măsurii, ESMA consideră că reînnoirea măsurii pentru o perioadă de trei luni este justificată, având în vedere informațiile disponibile în momentul de față și perspectivele generale marcate de incertitudine care rămân în contextul crizei provocate de pandemia de COVID-19. ESMA intenționează să revină la obligația de raportare periodică imediat ce situația se va îmbunătăți, dar, în același timp, nu poate elimina posibilitatea de a extinde măsura dacă situația se va înrăutăți sau dacă piețele vor rămâne într-o stare de vulnerabilitate.
                  
               
                     (65)
                  
                  
                     În acest context și începând de la această dată, ESMA consideră că prin această decizie se reînnoiește măsura temporară extinsă în materie de transparență pentru pozițiile scurte nete, în mod proporțional, având în vedere circumstanțele adverse care persistă.
                  
               7.   CONSULTARE ȘI INFORMARE [ARTICOLUL 28 ALINEATELE (4) ȘI (5) DIN REGULAMENTUL (UE) NR. 236/2012]
         
         
                     (66)
                  
                  
                     ESMA a consultat CERS. CERS nu a formulat nicio obiecție față de adoptarea propunerii de decizie.
                  
               
                     (67)
                  
                  
                     ESMA a comunicat autorităților naționale competente propunerea de decizie.
                  
               
                     (68)
                  
                  
                     Măsura reînnoită a ESMA se va aplica începând cu 18 septembrie 2020,
                  
               ADOPTĂ PREZENTA DECIZIE:
         
            Articolul 1
            Definiție
            În sensul prezentei decizii, prin „piață reglementată” se înțelege o piață reglementată, în conformitate cu articolul 4 alineatul (1) punctul 21 din Directiva 2014/65/UE a Parlamentului European și a Consiliului (15).
         
         
            Articolul 2
            Obligații suplimentare temporare în materie de transparență
            
               (1)   O persoană fizică sau juridică care deține o poziție scurtă netă în raport cu capitalul social emis al unei societăți ale cărei acțiuni sunt admise la tranzacționare pe o piață reglementată informează autoritatea competentă relevantă, în conformitate cu articolele 5 și 9 din Regulamentul (UE) nr. 236/2012, în cazul în care poziția atinge sau coboară sub pragul de notificare relevant, menționat la alineatul (2) din prezentul articol.
            
            
               (2)   Pragul de notificare relevant este un procent care reprezintă 0,1 % din capitalul social emis al societății în cauză și fiecare procent de 0,1 % peste acest prag.
            
         
         
            Articolul 3
            Derogări
            
               (1)   Conform articolului 16 din Regulamentul (UE) nr. 236/2012, obligațiile suplimentare temporare în materie de transparență menționate la articolul 2 nu se aplică acțiunilor admise la tranzacționare pe o piață reglementată, în cazul în care locul principal de tranzacționare al acțiunilor se află într-o țară terță.
            
            
               (2)   În conformitate cu articolul 17 din Regulamentul (UE) nr. 236/2012, obligațiile suplimentare temporare în materie de transparență menționate la articolul 2 nu se aplică tranzacțiilor efectuate în contextul activităților de formator de piață.
            
            
               (3)   Obligațiile suplimentare temporare în materie de transparență menționate la articolul 2 nu se aplică unei poziții scurte nete în raport cu realizarea unei stabilizări în conformitate cu articolul 5 din Regulamentul (UE) nr. 596/2014 al Parlamentului European și al Consiliului (16).
            
         
         
            Articolul 4
            Intrarea în vigoare și aplicarea
            Prezenta decizie intră în vigoare la 18 septembrie 2020. Se aplică de la data intrării sale în vigoare pe o perioadă de trei luni.
         
         
            Adoptată la Paris, 16 septembrie 2020.
            
               
                  Pentru Consiliul supraveghetorilor
               
               Steven MAIJOOR
               
                  Președinte
               
            
         
         
            (1)  JO L 331, 15.12.2010, p. 84.
         
            (2)  JO L 86, 24.3.2012, p. 1.
         
            (3)  JO L 274, 9.10.2012, p. 1.
         
            (4)  JO L 116, 15.4.2020, p. 5.
         
            (5)  JO L 245, 30.7.2020, p. 17.
         
            (6)  VSTOXX măsoară volatilitatea implicită bazată pe ratele de primă ale Eurostoxx 50.
         
            (7)  Indicele VIX se calculează utilizând punctul median al cotațiilor de ofertă/cerere în timp real pentru indicele S&P 500 (SPX).
         
            (8)  Sectoarele nefinanciare exclud următoarele subsectoare: bănci, asigurări și servicii financiare.
         
            (9)  Rapoartele privind pozițiile scurte nete zilnice din Danemarca lipsesc pentru perioada 31 august-4 septembrie din cauza unei probleme tehnice.
         
            (10)  https://www.ecb.europa.eu/pub/financial-stability/fsr/html/ecb.fsr201911~facad0251f.en.html
         
            (11)  Raportul privind tendințele, riscurile și vulnerabilitățile piețelor de capital, rezumat executiv, pagina 4.
         
            (12)  În Italia, măsura a fost ridicată la 18 mai.
         
            (13)  A se vedea articolul 5 din Regulamentul (UE) nr. 236/2012.
         
            (14)  Rapoartele privind pozițiile scurte nete zilnice din Danemarca lipsesc pentru perioada 31 august-4 septembrie din cauza unei probleme tehnice.
         
            (15)  Directiva 2014/65/UE a Parlamentului European și a Consiliului din 15 mai 2014 privind piețele instrumentelor financiare și de modificare a Directivei 2002/92/CE și a Directivei 2011/61/UE (JO L 173, 12.6.2014, p. 349).
         
            (16)  Regulamentul (UE) nr. 596/2014 al Parlamentului European și al Consiliului din 16 aprilie 2014 privind abuzul de piață (regulamentul privind abuzul de piață) și de abrogare a Directivei 2003/6/CE a Parlamentului European și a Consiliului și a Directivelor 2003/124/CE, 2003/125/CE și 2004/72/CE ale Comisiei (JO L 173, 12.6.2014, p. 1).
      
      
         
            ANEXĂ
            În prezenta anexă, „decizia ESMA” se referă la Decizia (UE) 2020/525.
            
               Figura 1
            
            
               Indicatori financiari
            
            
                        Performanța pieței titlurilor de capital
                     
                     
                        Modificări în perioada 20.2.2020-3.9.2020
                        (în %)
                     
                     
                        Nivelul indicelui începând cu 3.9.2020
                     
                     
                        Modificări în perioada 20.2.2020-4.6.2020
                        (în %)
                     
                     
                        Nivelul indicelui începând cu 4.6.2020
                     
                  
                        STOXX EUROPE 800 ex. Elveția
                     
                     
                        – 17
                     
                     
                        116
                     
                     
                        – 16
                     
                     
                        117
                     
                  
                        INDICELE EURO STOXX
                     
                     
                        – 13
                     
                     
                        362
                     
                     
                        – 13
                     
                     
                        364
                     
                  
                        EURO STOXX 50
                     
                     
                        – 14
                     
                     
                        3 304 
                     
                     
                        – 13
                     
                     
                        3 323 
                     
                  
                        US S&P500
                     
                     
                        2
                     
                     
                        3 451 
                     
                     
                        – 8
                     
                     
                        3 112 
                     
                  
                        JP Nikkei
                     
                     
                        0
                     
                     
                        23 466 
                     
                     
                        – 3
                     
                     
                        22 864 
                     
                  
                        Global
                     
                     
                        – 1
                     
                     
                        228
                     
                     
                        – 9
                     
                     
                        211
                     
                  
                        Bănci europene
                     
                     
                        – 37
                     
                     
                        93
                     
                     
                        – 30
                     
                     
                        104
                     
                  
                        Entități financiare IT
                     
                     
                        – 30
                     
                     
                        27
                     
                     
                        – 29
                     
                     
                        28
                     
                  
                        Entități financiare ES
                     
                     
                         
                     
                     
                        34
                     
                     
                        – 35
                     
                     
                        42
                     
                  
                        Entități financiare DE
                     
                     
                        – 13
                     
                     
                        123
                     
                     
                        – 11
                     
                     
                        126
                     
                  
                        Entități financiare FR
                     
                     
                        – 34
                     
                     
                        118
                     
                     
                        – 28
                     
                     
                        130
                     
                  
                        Volatilitate
                     
                     
                        Modificări în perioada 20.2.2020-3.9.2020
                        (în %)
                     
                     
                        Nivelul indicelui începând cu 3.9.2020
                     
                     
                        Modificări în perioada 20.2.20204.6.2020
                        (în %)
                     
                     
                        Nivelul indicelui începând cu 4.6.2020
                     
                  
                        VSTOXX
                     
                     
                        15
                     
                     
                        29
                     
                     
                        13
                     
                     
                        28
                     
                  
                        VIX
                     
                     
                        18
                     
                     
                        33
                     
                     
                        9
                     
                     
                        25
                     
                  
                        Swap pe riscul de credit
                     
                     
                        Modificări ale punctelor de bază în perioada 20.2.2020-3.9.2020
                     
                     
                        Marje CDS ale punctelor de bază începând cu 3.9.2020
                     
                     
                        Modificări ale punctelor de bază în perioada 20.2.2020-4.6.2020
                     
                     
                        Marje CDS exprimate în puncte de bază începând cu 4.6.2020
                     
                  
                        Corporații europene
                     
                     
                        5
                     
                     
                        45
                     
                     
                        22
                     
                     
                        62
                     
                  
                        Entități europene cu risc ridicat
                     
                     
                        92
                     
                     
                        290
                     
                     
                        157
                     
                     
                        355
                     
                  
                        Entități financiare europene
                     
                     
                        15
                     
                     
                        59
                     
                     
                        29
                     
                     
                        73
                     
                  
                        Entități financiare europene subordonate
                     
                     
                        38
                     
                     
                        124
                     
                     
                        62
                     
                     
                        149
                     
                  
                        Obligațiuni de stat de 10 ani
                     
                     
                        Modificări ale punctelor de bază în perioada 20.2.2020-3.9.2020
                     
                     
                        Randamentul obligațiunilor exprimat în % începând cu 3.9.2020
                     
                     
                        Modificări ale punctelor de bază în perioada 20.2.2020-4.6.2020
                     
                     
                        Randamentul obligațiunilor exprimat în % începând cu 4.6.2020
                     
                  
                        DE10Y
                     
                     
                        – 5
                     
                     
                        – 0,49
                     
                     
                        15
                     
                     
                        – 0,29
                     
                  
                        ES10Y
                     
                     
                        9
                     
                     
                        0,33
                     
                     
                        32
                     
                     
                        0,55
                     
                  
                        FR10Y
                     
                     
                        2
                     
                     
                        – 0,19
                     
                     
                        23
                     
                     
                        0,01
                     
                  
                        IT10Y
                     
                     
                        15
                     
                     
                        1,06
                     
                     
                        51
                     
                     
                        1,42
                     
                  
                        US10Y
                     
                     
                        – 90
                     
                     
                        0,62
                     
                     
                        – 67
                     
                     
                        0,86
                     
                  
                        GB10Y
                     
                     
                        – 34
                     
                     
                        0,24
                     
                     
                        – 24
                     
                     
                        0,34
                     
                  
                        JP10Y
                     
                     
                        8
                     
                     
                        0,04
                     
                     
                        9
                     
                     
                        0,05
                     
                  
                        
                           Notă: Modificări ale pieței titlurilor de capital exprimate în termeni relativi, alte modificări în termeni absoluți.
                        
                           Surse: Refinitiv EIKON, ESMA.
                     
                  
               
            
               Notă: Volatilități implicite ale EURO STOXX 50 (VSTOXX) și S&P 500 (VIX), în %.
            
               Surse: Refinitiv Datastream, ESMA.
            
               
            
               Notă: Prețurile capitalurilor proprii. 2020-02-20 = 100.
            
               Surse: Refinitiv Datastream, ESMA.
            
               
            
               Notă: Prețurile capitalurilor proprii. 2020-02-20 = 100.
            
               Surse: Refinitiv Datastream, ESMA.
            
               
            
               Notă: Prețurile capitalurilor proprii. 2020-02-20 = 100.
            
               Surse: Refinitiv Datastream, ESMA.
            
               Figura 4
            
            
               Indici privind marjele CDS la nivelul UE
            
            
               Notă: Marjele CDS la nivelul societăților financiare IG (iTraxx Europe, European al societăților financiare HY (iTraxx Europe Crossover) și al societăților financiare europene, puncte de bază.
            
               Surse: Refinitiv EIKON, ESMA.
            
               Figura 5
            
            
               Performanța indicilor bursieri europeni pentru fiecare țară
            
            
                         
                     
                     
                        Modificare procentuală de la 20.2.2020 la 3.9.2020
                     
                     
                        Modificare procentuală de la 20.2.2020 la 4.6.2020
                     
                  
                        STOXX EUROPE 800 ex. Elveția
                     
                     
                        – 16,67
                     
                     
                        – 15,78
                     
                  
                        INDICELE EURO STOXX
                     
                     
                        – 13,22
                     
                     
                        – 12,72
                     
                  
                        EURO STOXX 50
                     
                     
                        – 13,57
                     
                     
                        – 13,07
                     
                  
                        AT
                     
                     
                        – 30,21
                     
                     
                        – 23,30
                     
                  
                        BE
                     
                     
                        – 19,22
                     
                     
                        – 14,86
                     
                  
                        BG
                     
                     
                        – 20,67
                     
                     
                        – 15,69
                     
                  
                        CY
                     
                     
                        – 39,52
                     
                     
                        – 34,73
                     
                  
                        CZ
                     
                     
                        – 17,81
                     
                     
                        – 13,94
                     
                  
                        DE
                     
                     
                        – 4,44
                     
                     
                        – 7,32
                     
                  
                        DK
                     
                     
                        4,24
                     
                     
                        – 2,48
                     
                  
                        EE
                     
                     
                        – 13,55
                     
                     
                        – 13,16
                     
                  
                        ES
                     
                     
                        – 29,45
                     
                     
                        – 21,88
                     
                  
                        FI
                     
                     
                        – 5,35
                     
                     
                        – 8,66
                     
                  
                        FR
                     
                     
                        – 17,37
                     
                     
                        – 15,91
                     
                  
                        GB
                     
                     
                        – 21,32
                     
                     
                        – 13,93
                     
                  
                        GR
                     
                     
                        – 29,24
                     
                     
                        – 26,64
                     
                  
                        RU
                     
                     
                        – 19,61
                     
                     
                        – 17,16
                     
                  
                        HU
                     
                     
                        – 24,05
                     
                     
                        – 17,83
                     
                  
                        IE
                     
                     
                        – 13,00
                     
                     
                        – 12,90
                     
                  
                        IS
                     
                     
                        – 1,50
                     
                     
                        – 4,44
                     
                  
                        IT
                     
                     
                        – 22,04
                     
                     
                        – 20,01
                     
                  
                        LT
                     
                     
                        5,06
                     
                     
                        – 1,98
                     
                  
                        LU
                     
                     
                        – 25,92
                     
                     
                        – 21,60
                     
                  
                        LV
                     
                     
                        5,53
                     
                     
                        – 1,81
                     
                  
                        MT
                     
                     
                        – 20,80
                     
                     
                        – 12,92
                     
                  
                        NL
                     
                     
                        – 11,66
                     
                     
                        – 9,17
                     
                  
                        NU
                     
                     
                        – 11,80
                     
                     
                        – 10,22
                     
                  
                        PL
                     
                     
                        – 15,75
                     
                     
                        – 13,47
                     
                  
                        PT
                     
                     
                        – 20,09
                     
                     
                        – 13,64
                     
                  
                        RO
                     
                     
                        – 10,73
                     
                     
                        – 11,45
                     
                  
                        SE
                     
                     
                        – 7,28
                     
                     
                        – 9,47
                     
                  
                        SI
                     
                     
                        – 13,01
                     
                     
                        – 10,83
                     
                  
                        SK
                     
                     
                        – 7,05
                     
                     
                        0,07
                     
                  
                        
                           Surse: Refinitiv EIKON, ESMA.
                     
                  
               Figura 6
            
            NSP între 0,1 % și 0,2 % în perioada 16 martie-4 septembrie 2020 (1)